cyanic-selkie/wikianc huggingface dataset:
Ջեյ Ար Բորն
Բորնն ավելի հայտնի է «Պատանի գայլը» հեռուստասերիալի գլխավոր կերպարներից մեկի՝ Էլիսոն Արջենթի հոր՝ Քրիս Արջենթի դերով։ Հեռուստասերիալում նկարահանվում է 2011 թվականից։ Նաև նա ունեցել է երկրորդական դերեր «Աստղային դարպասներ.SG-1» (1998-2006 թթ.), «Գաղտնի շրջան», «C.S.I. Հանցագործության վայր», «Ջրային ոստիկանություն», «24 ժամ», «Սահման» և այլ ֆիլմերում ու հեռուստասերիալներում։ 2012 թվականից երկրորդական դեր է ստացել «Վրեժ» հեռուստասերիալում։ 2014 թվականին նաև երկրորդական դեր է ստացել «Անհնարին է» հեռուստասերիալում։ Մեծ էկրաններին նկատելի են դարձել նրա «13 ուրվականները», «Մարդագայլի ծնունդը», «Էմիլի Ռոուզի 6 դեմոնները» և «Թիթեռի էֆեկտ 2» ֆիլմերում տարած նրա դերերը։
Ծանոթագրություններ
Կատեգորիա:Կանադացի դերասաններ
Հայելային մատ
Հայելային մատ, շախմատային խաղում և խնդիրներում մատային դիրքի տարատեսակ, որում գրոհված արքայի շուրջը բոլոր դաշտերը ազատ են կողմերի խաղաքարերից և զինվորներից ։ Մատի այդ տեսակն առավել տպավորիչ է, երբ գրոհվող արքան չի գտնվում խաղատախտակի եզրին կամ անկյունում։ Որպես կանոն, միաժամանակ հանդիսանում է նաև ճիշտ մատ։
Աղբյուրներ
Կատեգորիա:Շախմատային եզրույթներ Կատեգորիա:Շախմատային մատեր
Նագանո
Նագանո (ճապոներեն՝ 長野市), քաղաք Ճապոնիայում, Հոնսյու կղզու կենտրոնական մասում։ Նագանոյի պատմությունը սկսվում է 7-րդ դարից, երբ այն մի փոքր ավան էր, կառուցված տաճարի շուրջ։ Այժմ Նագանոն կարևոր կրթական և արդյունաբերական կենտրոն է, ունի երկու համալսարան։
Նագանոյում է գտնվում Ձենկո-ձի բուդհայական տաճարը, ուր զետեղված է Բուդհայի բրոնզե արձանը (մ.թ.ա. 6-րդ դար), որը ճապոնացիներին նվիրել էր Կորեան։
Նագանոն հատկապես միջազգային հռչակ ձեռք բերեց այնտեղ 1998 ձմեռային Օլիմպիական խաղեր անցկացնելու շնորհիվ։
Աստերոիդների ցանկ (248801-248900)
Աստերոիդների ցանկ (248701-248800) * Աստերոիդների ցանկ * Աստերոիդների ցանկ (248901-249000)
Նագանո
Կատեգորիա:Ճապոնիայի քաղաքներ Կատեգորիա:Ձմեռային օլիմպիական խաղերի մայրաքաղաքներ Կատեգորիա:1897 թվականին հիմնադրված բնակավայրեր
Ֆանտաստիկ քառյակը
«Ֆանտաստիկ քառյակ» (Fantastic Four), սուպերհերոսական ֆիլմ ֆանտաստիկ մարտաֆիլմի ժանրում, ռեժիսոր Թիմ Սթորիի ֆիլմը, համանուն կոմիքսի կինոադապտացումը։
Սյուժե
Երիտասարդ գիտնական Ռիդ Ռիչարդսը և նրա ընկեր-օդաչու Բեն Գրիմը առաջարկում են գործարար Վիկտոր ֆոն Դումին (ով Ռիդի հետ միասին սովորել է համալսարանում) հեռակարային և շահավետ նախագիծ երկնային ճառագայթման ուսումնասիրման վերաբերյալ։ Տիեզերական կայան թռիչքին ուղևորվում են Ռիդը, Բենը, Վիկտորը, ֆոն Դումի գործընկերուհի Սյուզան Շտորմը, ով Ռիդի հետ սիրավեպ է ունեցել մի քանի տարի առաջ և նրա կրտսեր եղբայր Ջոնի Շտորմը, որը չի առանձնանում օրինակելի վարքով։
Երկիր վերադառնալուց հետո գլխավոր հերոսները աստիճանաբար իրենց մոտ հայտնաբերում են անսովոր հատկություններ։ Ռիդը ունակ է ձգել իր մարմինը և նրա առանձին մասեր, ինչպես ռեզին։ Սյուզանը կարողանում է անտեսանելի դառնալ։ Ջոնին՝ թռնել և խաղալ կրակի հետ։ Իսկ Բենը վեր է ածվում ամուր նարնջագույն քարից մարդու, ինչը նրան տալիս է անմարդկային ուժ և հզորություն։ Բենը փախչում է առողջարանից, որտեղ նրանք հանգստանում էին և անցնում բժշկական հետազոտություններ, գնոմ է տուն, որտեղ նրան սպասում է Դեբին, նրա նախկին կինը։ Տեսնելով Բենին այդպիսի կարգավիճակում, Դեբին փախչում է, չհավատալով, որ դա հենց իր փեսացուն է, իսկ Բենը թաքնվում է, որպեսզի ուշադրություն չգրավի։
Նյու Յորքի Բրուքլինի կամուրջի վրա Բենը, փրկելով ինքնասպանության փորձ կատերող մարդու, ստիպված է ընդհարվել բեռնատարի հետ։ Դրա պատճառով բազմաթիվ մեքենաներ վթարի են ենթարկվում և ստեղծում են խցանում կամրջի հակառակ կողմում։ Ռիդը, Սյուզանը և Ջոնին, որոնք սկզբնապես գնում էին Դեբիի հետ հանդիպման, դժվարությամբ անցնում են ամբոխի և մեքենաների միջով, օգտագործելով անտեսանելի լինելու Սյուզանի ունակությունները։ Անսպասելիորեն տեղի է ունենում գազային բալոնների պայթյուն։ Ջոնին մի աղջկա փրկում է կրակից (նա ունակ է դիմանալու շատ բարձր ջերմության), Սյուզանը իր համար անսպասելիորեն ստեղծում է ուժային դաշտ և չեզոքացնում է պայթյունը հասարակ քաղաքացիներից։ Օգնության հասած հրշեջ մեքենան չի կարողանում կառավարել մեքենայի ընթացքը և մի կերպ խուսափում է Հուդզոն ընկնելուց, սակայն Բենը, տիտանական ջանքերի շնորհիվ, նրա հետ է քաշում։ Ռիդը, իր հերթին, փրպկում է հրշեջ մեքենայից ընկնող հրշեջին։ Ամբոխի մեջ Բենը տեսնում է Դեբիին, ով հանում է պսակադրության մատանին, այդպիսով հասկացնելով, որ նրանց միջև ամեն ինչ վերջացած է։ Ռիդը իր ընկերոջը խոստանում է, որ կգտի հնարավորություն նրան վերադարձնելու նախկին տեսքը։
Քառյակը արագ հանրաճանաչություն է ձեռք բերում քաղաքի բնակիչների շրջապատում։ Նորությունների ըողարկման ժամանակ նրանք իմանում են, որ նրանց արդեն մականուն են տվել՝ «Ֆանտաստիկ քառյակ»։ Այդ ամենը խիստ զայրացնում է Վիկտոր ֆոն Դումին, ով գտնվում է սնանկության եզրին և կարող է կորցնել ընկերությունը անհաջող արշավախմբի և պարտքերի պատճառով։
Ջոնին հիացած է հասարակության նման ուշադրությունից, իսկ թիմի մնացած անդամներին դա անհանգմտացնում է, և նրանց համար ստեղծում որոշակի դժվարություններ։ Փողոցում Սյուզանին անցորդները ճանապարհ չեն տալիս, և նա կրկին ստիպված է լինում անտեսանելի դառնալ։ Ռիդը որոշում է բոլորին տեղափոխել Բակստեր Բիլդինգի լաբորատորիա և սկսել հետազոտություներ և ստեղծել սարք, որը ունակ է ամեն ինչ վերադարձնել իրենց տեղը։ Այդ ընթացքում ճոն Դումի ընկերությունը դադարում է ֆինանսավորում ստանալուց և նրա ակցիաները ընկնում են։
Վիկտորի հետ նույնպես տարօրինակ մետամորֆոզներ են տեղի ունենում։ Սկզբից նրա երեսին հայտնվում է մեծ սպի, այնուհետև մաշկը պատվում է օրգանական մետաղով, որը ամուր է պողպատից և կարծր ադամանդից։ Եվ վերջապես, նա հնարավորություն է ստանում ղեկավարել էլեկտրականությունը և օգտագործում է այն, որպեսզի վրեժ լուծի բանկային կոնցեռնից։
Ռիդը մոտ է մեքենայի շինարարության ավարտին, որը կստեղծի փոթորիկ, որպեսզի Բենին և մյուսներին վերադարձնի նախկին վիճակի։ Սյուզանի հետ միասին նա փորձում է գլուխ հանել, թե ինչը պատճառ հանդիսացավ իրենց բաժանման։ Այդ ընթացքում երկուսն էլ հասկանում են, որ նրանց միջև նորից արթնանում են փոխադարձ զգացմունքներ։
Հերոսների մոտ խնդիր է առաջանում։ Նրանց հագուստը չունի նույն հատկությունները, ինչ նրանց օրգանիզմը։ Այդ պատճառով Ռիդը, հետազոտելով հադերձանքը, որ նրանք հագել էին տիեզերական կայանում, հայտնաբերում է, որ նրանք, ճառագայթման ազդեցությունից հետո, նույնտես ունակ են չայրվել, դառնալ անտեսանելի և ձգվել։ Ջոնին, հագնելով նոր հանդերձանքը, ուղևորվում է էքստրեմալ մոտոռեյսինգի մրցաշարի, որտեղ համարյա օդ է բարձրանում։ Նրա չարաճճիությունը և հետագա հարցազրույցը վերջնականապես հունից հանում են Բենին, ում Ջոնին անվանում է «Խելագար»։ Բենը Ջոնին պատկանող Պորշեն մետաղական գնդի է վեր ածում և մարտի է պատրաստվում «Մարդ-Ջահ»-ի հետ։ կոնֆլիկտին ժամանակին միջամտում են Ռիդը և Սյուզանը, որից հետո վշտացած և զայրացած Բեն Գրիմը հեռանում է։ Հասարակությունը չի կարող ընդունել նրան և համարում է վտանգավոր հրեշ։
Վիկտորը, որի մարմնում փոփոխությունները շարունակվում են, ամբողջ կատարվածին հետևում է Բակստեր Բիլդինգում տեղադրված տեսախցիկների միջոցով և սկսում է աստիճանաբար թիմի անդամներին հրահրել միմյանց դեմ։ Նա Բենին գաղափար է տալիս այն մասին, որ Ռիդը, փոթարկի խթանիչի վրա աշխատանքի փոխարեն ավելի շատ ժամանակ է անց կացնում Սյուզանի հետ և չի պահում իր խոստումները (իրականում, Ռիդին մնում է ստւգել հաշվարկները և անց կացնել փորձեր)։ Այդ հողի վրա հին ընկերների միջև վիճաբանություն է տեղի ունենում և Բենը Ռիդին և Սյուզանին թողնում է լաբորատորիայում։ Ռիդը, տասկանալով, որ եկել է գործելու ժամանակը, մեքենան փորձարկում է իր վրա, սակայնо հզորության անբավարարության պատճառով նրա վիճակը ժամանակավորպես վատթարանում է։ Հետևելով այդ ամենին, ֆոն Դումը Բենին հրավիրում է լաբորատորիա և առաջարկում է փորձարկել մեքենան։ Շնորհիվ էլեկտրականության ղեկավարման իր ունակության, Վիկտորը գործընթացը հասցնում է ավարտին՝ Բենը նորից մարդ է դառնում։ Սակայն դրա պատճառով ֆոն Դումի մաշկը ավելի շատ է պատվում մետաղով և Բենը հասկանում է, որ Վիկտորը օգտագործել է իրեն։
Վնասազերծելով Բենին, Վիկտորը մտադիր է չեզոքացնել «Քառյակի» մնացած անդամներին։ Արտացոլման մեջ տեսնելով իր այլանդակված դեմքը՝ Վիկտորը հագնում է մետաղական դիմակ, որը ժամանակին նվիրել էին նրան հայրենիքում, Լատվերիայում։ Ռիչ Ռիչարդսին նա հաղթում է հզոր էլեկտրական լիցքաթափումով, քանի որ ռեզինը տաքացման ժամանակ դառնում է փափուկ։ Իր ընկերության օֆիսում ֆոն Դումը Ռիդին շղթայում է հեղուկ ազոտով թիկնաթոռին և իրեն վերցնում է «Դոկտր Դում» կեղծանունը։ Ջոնիի վրա նա կրակում է հրթիռով, որը արձագանքում է ջերմությանը, իսկ Սյուզանին սպասում է, հուսալով, որ նա կգնա փրկելու Ռիդին։ Ջոնին ծովածոցում այրում է առևտրական զբոսանավը և ապակողմնորոշում է հրթիռին, կարողանալով փրկվել։ Սյուզանը պայքարում է Դոկտոր Դումի հետ, սակայն նա սկսում է հաղթել Սյուզանին։ Այդ ժամանակ օգնության է գալիս Բենը, ով հասկացել էր իր սխալը և նորից վերածվել Արարածի։
Արարածի և Դոկտոր Դումի միջև մարտը նրան տանում է Նյու Յորքի փողոցներ, որտեղ ամբողջ «Քառյակը» մտադիր է հաղթել չարագործին։ Ֆանտաստիկ Քառյակի հետ եզրափակիչ գոտեմարտի ժամանակ Դոկտոր Դումի մետաղական ծածկույթը հալեցվում է Մարդ-Ջահի կողմից, ով (Վիկտորը) գերժամանակակից ջերմության է հասնում, այնուհետև հովացվում է ջրաբաշխիչ ծորակի ջրով, որի արդյունքում վեր է ածվում անշարժ արձանի։
Ֆիլմի վերջում, Ֆանտաստիկ Քառյակի պատվին տոնախմբությունում, ներկա են քաղաքի շատ բնակիչներ։ Բենը իր համար ընիկերուհի է գտնում՝ Ալիսիա Մասթերսին, կուրացած աղջկա, որը գնահատում է Բենի ներքին հատկանիշները։ Ռիդը Սյուզանին առաջարկություն է անում, որին վերջինս ուրախությամբ համաձայնվում է, իսկ Ջոնին երկնքում գծագրում է Ֆանտաստիկ Քառյակի կրակե նշանը։
Մրցանակներ և անվանակարգներ
Ներկայացվել է «MTV» հեռուստաալիքի մրցանակի երկու անվանակարգում (2006 թվական).
Արտաքին հղումներ
Կատեգորիա:2005 ֆիլմեր Կատեգորիա:Անգլերեն ֆիլմեր Կատեգորիա:20th Century Fox ֆիլմեր Կատեգորիա:1492 Pictures ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Նյու Յորքում նկարահանված ֆիլմեր Կատեգորիա:Վանկուվերում նկարահանված ֆիլմեր Կատեգորիա:Տորոնտոյում նկարահանված ֆիլմեր Կատեգորիա:Նոր Օռլեանում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ամերիկյան էքշն արկածային ֆիլմեր Կատեգորիա:Ամերիկյան էքշն կինոկատակերգություններ Կատեգորիա:Գերմանական ֆիլմեր
Էմմա Գաբրիելյան-Բեկետովսկայա
Էմմա Հայրապետի Գաբրելյան-Բեկետովսկայա, պտղաբույծ-ընտրասերումնաբան։ Գյուղատնտեսական գիտությունների դոկտոր (1978 թվական)։
Կենսագրություն
1943 թվականից աշխատել է ՀԽՍՀ Խաղողագործության, գինեգործության և պտղաբուծության հայկական Գիտահետազոտական ինստիտուտում (այժմ՝ գիտական կենտրոն)։
Աշխատանքները վերաբերում են Հայաստանի Հանրապետությունում տարածված պտղատուծառատեսակների, հատկապես սերկևիլենու մշակության գիտական և տնտեսական հիմունքների, նոր սորտերի ստացման հարցերին։
Ստեղծել է սերկևիլենու ընտրասերման ֆոնդ, ստացել է 3 նոր սորտ, որոնք շրջանացված են Հայաստանում։
Կատեգորիա:Գյուղատնտեսական գիտությունների դոկտորներ Կատեգորիա:Հայ գիտնականներ
Կոնոպլյովցի
Կոնոպլյովցի (Коноплівці), գյուղ Ուկրաինայի Անդրկարպատյան մարզի Մուկաչևոյի շրջանում։
Արտաքին հղումներ
Կատեգորիա:Ուկրաինայի Անդրկարպատյան մարզի Մուկաչևոյի շրջանի բնակավայրեր Կատեգորիա:Ուկրաինայի գյուղեր
Հանդիպում (նկար, Կուրբե)
«Հանդիպում» (La rencontre), Ֆրանսիացի նկարիչ, կերպարվեստում ռեալիզմի հիմնադիրներից Գյուստավ Կուրբեի (Gustave Courbet, 1819-1877) նկարներից։ Այս ստեղծագործությունը հեղինակը վրձնել է 1854 թվականին։ Յուղաներկով կտավի չափերն են 129 × 149 սմ ։
Այսօր «Հանդիպում» ստեղծագործությունը պահպանվում և ցուցադրվում է Ֆաբրի թանգարանում (Մոնպելիե, Ֆրանսիա)։
Նկարագիր
«Հանդիպում» նկարում հեղինակը պատկերել է իրեն, ինչպես նաև իր հովանավոր Ալֆրեդ Բրույասին և վերջինիս ծառա Կալասին։ Նկարում պատկերված է նաև շուն։ Հանդիպումը նկարված է դեպի Մոնպելիե կատարած ուղևորության ժամանակ։
Պատմություն
Առաջին անգամ «Հանդիպում» ստեղծագործությունը ցուցադրվել է Փարիզում՝ 1855 թվականին կայացած Համաշխարհային ցուցահանդեսին։ Այստեղ քննադատները նկարը կոչել են «Bonjour, Monsieur Courbet»: Դրանից հետո, 1868 թվականից ցայսօր նկարը գտնվում է Մոնպելիեում ։
Արտաքին հղումներ
Կատեգորիա:1854 նկարներ Կատեգորիա:Գյուստավ Կուրբեի նկարներ Կատեգորիա:Ֆրանսիայի գեղանկարչություն Կատեգորիա:Ինքնադիմանկարներ Կատեգորիա:Ֆաբրի թանգարանի նկարներ
Արթուր Ստեփանյան (ֆուտբոլիստ)
Արթուր Ստեփանյան, հայ ֆուտբոլիստ, պաշտպան։
Կարիերա
Վլադիկավկազի «Юность» մարզադպրոցի սան է։ Հանդես է եկել Սարատովի «Սոկոլ», Երևանի «Փյունիկ», «Սատուրն», Պերմի «Ամկար» ակումբներում, ինչպես նաև վարձավճարով խաղացել է Նովորոսիյսկի «Չեռնոմորեցում»։ 2010 թվականի սկզբին տեղափոխվել է «Գազովիկ»։ Առաջնության երկրորդ կեսից հանդես է եկել «Նեֆտեխիմիկ» ակումբում։
Տարկետում բանակից
2011 թվականի հունվարին 27-ին Հայաստանի կառավարությունը որոշում է ընդունել ազգային հավաքականի 3 ֆուտբոլիստների՝ Արթուր Ստեփանյանին, Գուրգեն Մելիքսեթյանին և Սերգեյ Հովհաննիսյանին տալ տարկետում բանակից ։ Հետագայում պարզվեց, որ այդ մարդկանց մասին հիշատակված չէ Հայաստանի ֆուտբոլի ֆեդերացիայի կայքում. այդ մարդիկ չէին հրավիրվել ֆուտբոլի ազգային հավաքական, և նրանց մասին ոչինչ հայտնի չէր։ Չնայած հասարակության հետ կապերի պատասխանատուի պաշտոնակատար Տիգրան Իսրայելյանը բացատրել է, թե ովքեր են այդ մարդիկ, ֆուտբոլիստներին գտնել չի հաջողվել ։
Անձնական կյանք
Ռուսաստանցի ֆուտբոլիստ և մարզիչ Կալին Ստեփանյանի որդին է։
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Փյունիկի ֆուտբոլիստներ Կատեգորիա:Ռուսահայ ֆուտբոլիստներ Կատեգորիա:Ամկար Պերմի ֆուտբոլիստներ
Ֆրանսիս Բեբեյ
Ֆրանսիս Բեբեյ (Francis Bebey, ), կամերունցի քանդակագործ, երաժիշտ, երգիչ և գրող։
Կենսագրություն
Ֆրենսիս Բեբեյը ծնվել է Դուալայում՝ Կամերունում ։ Ավարտել է Սորբոնի համալսարանը Ֆրանսիայում և այնուհետև շարունակել է կրթություն Միացյալ Նահանգներում՝ Նյու Յորքի համալսարանում ։ 1957 թվականին Բեբեյը Գանա էր տեղափոխվել Քվամե Նքրումաի հրավերով և նշանակվել էր ռադիոյի հաղորդավար և լրագրող։
1960 թվականների սկզբին Բեբեյը տեղափոխվել է Ֆրանսիա և սկսել աշխատել արվեստի բնագավառում՝ իրեն ցուցադրելով որպես երաժիշտ, քանդակագործ և գրող։ Նա նաև աշխատել է որպես ՅՈՒՆԵՍԿՕ-ի համընդհանուր երաժշտական ծրագրի խորհրդատու։ Գրել է մի շարք գեղարվեստական ստեղծագործություններ, այդ թվում՝ «Le Fils d 'Agatha Moundio» վեպը, որի համար 1968 թվականին արժանացել է սև Աֆրիկայի գրականության գծով մրցանակի։
Իր առաջին երաժշտական ալբոմը պատրաստել է 1969 թվականին, այն ձայնագրել է 1972 թվականին և 1974 թվականից որոշել է իրեն ամբողջությամբ նվիրել երաժշտությանը։ Նվագել է հիմնականում կիթառ, չնայած իր ելույթները ուղեկցել է նաև ավանդական աֆրիկյան երաժշտական գործիքներով։ Նրա ոճը այս առումով նորարարական էր, որը կամերունյան ավանդական քաղաքային մակոսսի երաժշտության համադրությունն էր դասական կիթառի, ջազի և փոփ երաժշտության հետ։ Իր երգերը, որոնք կարող էին լինել փիլիսոփայական, հումորային կամ ժամանակակից խնդիրներին նվիրված՝ նա Դուալայում կատարում էր անգլերենով և ֆրանսերենով։ Իր հումորային երգերից մեկի համար 1977 թվականին ստացել է Sacem մրցանակը։ Իր կյանքի ընթացքում ձայնագրել է ավելի քան 20 ալբոմ, երաժշտություն է գրել մի քանի կամերունյան ֆիլմերի համար, համերգներ է ունեցել աշխարհի 75 երկրներում։ Մահացել է Փարիզում սրտի կաթվածից։
Ծանոթագրություններ
Կատեգորիա:Հուլիսի 15 ծնունդներ Կատեգորիա:1929 ծնունդներ Կատեգորիա:Դաուլա քաղաքում ծնվածներ Կատեգորիա:Մայիսի 28 մահեր Կատեգորիա:2001 մահեր Կատեգորիա:Փարիզ քաղաքում մահացածներ Կատեգորիա:Անձինք այբբենական կարգով Կատեգորիա:Կամերունցի գրողներ Կատեգորիա:Կամերունցի լրագրողներ Կատեգորիա:Կամերունցի երգիչներ Կատեգորիա:Կաթվածից մահացածներ Կատեգորիա:Կոմպոզիտորներ Կատեգորիա:Քանդակագործներ Կատեգորիա:Կիթառահարներ
Նովոտրոիցկոե (գյուղ, Չիշմինսկի շրջան)
Նովոտրոիցկոե (Новотроицкое, Яңы Троицкий), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 426 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Չիշմինսկի շրջանի բնակավայրեր
Սյունի ՀԸ
Սյունի, հայկական մարզային մասնավոր հեռուստաընկերություն։ Եթեր է հեռարձակվում 2003 թվականի դեկտեմբերի 5-ից։ Հեռարձակումը ընդգրկում է Սիսիան քաղաքոը և հարակից գյուղերը՝ 27-րդ մետրային ալիքներով։ Հեռուստաալիքը ներկայացնում է տեղեկատվական, հասարակական, քաղաքական, երիտասարդական և ժամանցային հաղորդումներ։ Պոտենցիալ հեռուստադիտողների թիվը շուրջ 30.000 է ։
Ծանոթագրություններ
Կատեգորիա:Հայաստանի հեռուստաընկերություններ Կատեգորիա:Հայաստանի հեռուստաալիքներ Կատեգորիա:Հայալեզու հեռուստաալիքներ
Թեոդոսիա (Լևոն Ե Հայի կինը)
Թեոդոսիա, Բյուզանդիայի Լևոն Ե Հայ կայսրի կինը։ Թեոդոսիան բյուզանդական պատրիկոս Արսաբերի դուստրն էր։ Նրա հոր անունն ու աստիճանը գրանցել են և՛ Գենեսիուսը, և՛ Թեոֆանես Կոնտինուատուսը՝ Թեոֆանես Խոստովանողի տարեգրության շարունակողը։ Նրա մոր անունն անհայտ է։
Ընտանիք
Արսաբերը ղեկավարեց անհաջող ապստամբություն Նիկիփորոս I-ի դեմ 808 թվականին։ Ըստ Ջորջ Ֆինլեյի. «Սակայն 808 թվականին, իսկապես, դավադրություն կազմվեց՝ գահի վրա դնելու Արսաբերին պատրիկոսին, որը զբաղեցնում էր քվեստորի կամ օրենսդրության նախարարի պաշտոնը։ Թեև Արսաբերը հայ ընտանիքից էր, բայց շատ բարձրաստիճան մարդիկ կապվեցին նրա հետ, սակայն Նիկիֆորիսը միայն բռնագրավեց նրա կալվածքները և ստիպեց նրան ընդունել վանական կյանքը» ։ Հոր անունը վկայում է հայերեն ծագման մասին։ Ծագումնաբանական տեսությունները ենթադրում են Կամսարականի ծագում
Երեխաներ
Լևոն Ե-ի բոլոր հայտնի զավակները ավանդաբար վերագրվում են նաև Թեոդոսիային։ Ծննդոցը գրանցում է չորս որդի
Հնարավոր ժառանգներ
Նիկոլաս Ադոնտ իր «Բասիլ I կայսեր տարիքը և ծագումը» (1933 թվական) գրքում արտահայտել է մի տեսություն, որ Լևոն Ե Հայը և Թեոդոսիան Բասիլի I-ի նախնիներն են։ Տեսությունը մասամբ հիմնված է նրա ծագման մասին տվյալների վրա, որը տվել է Կոնստանտին VII-ի թոռը ։
Բազիլ I. Նաև Թեոֆանես Կոնտինուատի կողմից տրված պատմությունները։ Բասիլ I-ը, ըստ այս տվյալների, գյուղացիների որդի էր։ Նրա մայրը Կոնստանտին VII-ի կողմից կոչվում է «Պանկալո»։ Հոր անունը չի գրանցվել։ Առաջարկվել են Սիմբաթիոս և Կոնստանտին անունները։ Երկուսն էլ Բասիլի ավագ որդիների անուններն էին։ Բյուզանդացիների ավագ որդիների հետ, որոնք սովորաբար կրում են իրենց պապերի անունները ։
Բազիլի հայրական պապը կոչվում է Մայակտես։ Հորական տատիկի անունը չի նշվում, սակայն պարզվել է, որ նա պոլսեցի «Լեոյի» դուստրն է։ Ադոնցը նույնականացրեց այս Առյուծին որպես Լեո V: Ինչը կդարձնի Լեո V-ին և Թեոդոսիային Բասիլի I-ի նախապապերն ու տատիկները ։
Ադոնցը նաև ենթադրեց, որ Կոնստանտին VII-ը սխալ է թույլ տվել Մայակտեսին և Բազիլիին բաժանող սերունդների մեջ։ Բազիլը ենթադրում է, որ Մայակտեսի ծոռն էր և այնքան մեծ չէր, որ տեսած լիներ Բուլղարիայի Կրումի հետ պատերազմները։ Լեո V-ին և Թեոդոսիային դարձնելով Բասիլի չորրորդ սերնդի նախնիները։Տեսությունը ընդունվել է մի քանի ծագումնաբանների կողմից, այդ թվում՝ Քրիստիան Սեթիպանինան հնությունից ծագման իր որոնումների մեջ։ «Աննա» անունը առաջարկվել է Լեո և V-ի և Թեոդոսիայի դստեր համար, քանի որ այն տրվել է Բասիլի I-ի, Լեո և VI Իմաստունի, Կոնստանտին VII-ի և Ռոմանոս II-ի դուստրերին։ Գրեթե բոլոր կայսրերը, ովքեր կպնդեն, որ ծագում են այս կնոջից ։
(7923) Չիբա
(7923) Չիբա (Chyba), աստերոիդ աստերոիդների հիմնական գոտում։ Հայտնաբերվել է 1983 թվականի նոյեմբերի 28-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 2,88955 ա. մ., առավելագույնը մոտենում է 2,6257 ա. մ. հեռավորության վրա և հեռանում 3,1534 ա. մ. ։ Արեգակի շուրջ մեկ ամբողջական պտույտ է կատարում 1794,09 երկրային օրվա ընթացքում, իր ուղեծրով շարժվելով միջինում 0,200659 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,27° անկյուն։
Արտաքին հղումներ
Կատեգորիա:1983 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կուլաժինցի (գյուղ, Գրեբյոնկայի շրջան)
Կուլաժինցի (Кулажинці), գյուղ Ուկրաինայի Պոլտավայի մարզի Գրեբյոնկայի շրջանում։
2001 թվականի տվյալներով Կուլաժինցի գյուղում բնակվում էր 554 մարդ։ Բնակավայրը զբաղեցնում է 3968 կմ² տարածք։ Բնակչության խտությունը կազմում էր 139,62 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գրեբյոնկայի շրջանի բնակավայրեր Կատեգորիա:Ուկրաինայի գյուղեր
Կոպինովցի
Կոպինովցի (Копинівці), գյուղ Ուկրաինայի Անդրկարպատյան մարզի Մուկաչևոյի շրջանում։
Արտաքին հղումներ
Կատեգորիա:Ուկրաինայի Անդրկարպատյան մարզի Մուկաչևոյի շրջանի բնակավայրեր Կատեգորիա:Ուկրաինայի գյուղեր
Բրոնի Ջեյմս
Լեբրոն Ռեյմոն (Բրոնի) Ջեյմս կրտսեր (LeBron Raymone "Bronny" James Jr., ), ամերիկացի դպրոցական բասկետբոլիստ ։ Լեբրոն Ջեյմսի ավագ որդին։ Ներկայացնում է Լոս Անջելեսի «Սիերա Կանյոն» ավագ դպրոցի «Թրեյլբլեյզերս» դպրոցական թիմը։
Ծնվել է 2004 թվականին Կլիվլենդում, երբ հայրը դեռ 19 տարեկան էր և հանդես էր գալիս «Կլիվլենդ Կավալիերս» ակումբում ։ Վաղ տարիքում զբաղվել է ֆուտբոլով և տափօղակով հոկեյով։ 2014 թվականից սկսել է համազագային ճանաչում ձեռք բերել իր մասնակցությամբ համացանցում շրջանառվող բասկետբոլային դրվագների շնորհիվ ։
Արտաքին հղումներ
Կատեգորիա:Ամերիկացի բասկետբոլիստներ
Ա. Ավագյանցի լուսանկարչական տուն
'''Ա. Ավագյանցի լուսանկարչական տունը''' 19-րդ դարի վերջին - 20-րդ դարի սկզբին Բաքվում գործող լուսանկարչական տներից մեկը։
Ավագյանցի լուսանկարչական տունը գտնվել է Գիմնազիչեսկայա փողոցում, որը հետագայում անվանափոխվել է «Լ. Տոլստոյի փ.»՝ մեծահարուստ Ադամովի տանը։ Ա. Ավագյանցը ազգությամբ հայ էր՝ Բաքվում գործող ազգությամբ հայ բազմաթիվ լուսանկարիչներից մեկը։
Հղումներ
Կատեգորիա:Բաքվի շենքեր և կառույցներ Կատեգորիա:Ադրբեջանահայ լուսանկարչական տներ
Գիտությունը Բուլղարիայում
Գիտությունը Բուլղարիայում, Բուլղարիայում գիտնականների կողմից զարգացվող գիտության ուղղություններ։
Գիտական և տեխնոլոգիական բազայի զարգացման շնորհիվ XX դարի սկզբից նշանակալի վերելք է ապրել Բուլղարիայի գիտությունը։ 1878 թվականին 500-ամյա օսմանյան լծից հետո երկիրն անկախություն ձեռք բերեց և սկսեց զարգացնել գիտություն, որը Օսմանյան կայսրության ժամանակ իրականում գոյություն չուներ։ Չնայած երկու համաշխարհային պատերազմների հետևանքով առաջացած քաղաքական անկայունությանը, գիտական հետազոտությունների շրջանակը կայունորեն ընդլայնվեց մինչև 1990-ականների սկիզբը։ 1990-ականների լճացումից հետո, 2000-ականների սկզբից բուլղարական գիտությունը շարունակում է զարգանալ։ Ավանդաբար, բուլղարական գիտության մեջ լավ զարգացած են մաթեմատիկան, համակարգչային գիտությունը, ֆիզիկան, ավիացիան, տիեզերագնացությունը և բժշկությունը։
Ակնարկ
2009 թվականի դրությամբ Բուլղարիայում կար 47 համալսարան։ Բուլղարական գիտության ավանդույթները հատկապես ուշագրավ են մաթեմատիկայի, աստղագիտության, ֆիզիկայի, միջուկային ֆիզիկայի և գիտության վրա հիմնված կրթության մեջ։ Բժշկական և դեղագործական հետազոտությունների ոլորտում զգալի փորձ կա։ Գիտական հետազոտություններն իրականացվում են հիմնականում բուլղարական գիտությունների ակադեմիայի ինստիտուտներում։ 2009 թվականի դրությամբ, Բուլղարիայի կրթության և գիտության նախարարությունում առկա խնդիրների պատճառով, Բուլղարիայի Գիտությունների ակադեմիայի սարքավորումների մեծ մասը մնաց չպահանջված, այդ թվում` էլեկտրաստատիկ միջուկային արագացուցիչ, հետազոտական ռեակտոր և նեյտրոնային գեներատոր։ 2008 թվականի սեպտեմբերից Բուլղարիայի Տեղեկատվական տեխնոլոգիաների պետական գործակալությունը օգտագործում է IBM Blue Gene / P գերհամակարգիչը, որն ընդգրկվել է աշխարհի ամենահզոր Թոփ 100-ի մեջ։ Այն կառավարվում է Բուլղարիայի գիտությունների ակադեմիայի և Սոֆիայի համալսարանի աշխատակիցների կողմից ։ 2009 թվականի հունվարին Բուլղարիայի կառավարությունը հաստատեց գիտական զարգացման երեք հիմնական ոլորտների՝ նորարարական պոտենցիալ գիտությունների (բիոտեխնոլոգիա, առողջապահական տեխնոլոգիա, էներգիայի այլընտրանքային աղբյուրներ, նանոտեխնոլոգիա և հաղորդակցություն), կայուն գիտություններ (էկոլոգիա) և գիտական հետազոտություններ 10 տարվա ֆինանսավորման ծրագիր՝ որպես արդյունաբերության աջակցություն։ Կառավարությունը նախատեսում էր 2010 թվական ծախսերն ավելացնել ՀՆԱ-ի 0.4% -ից 0.6%, ինչը խանգարվեց ֆինանսական ճգնաժամի հետևանքով ։
Ըստ Mensa կազմակերպության, Բուլղարիան IQ թեստերում 2-րդն է ընդհանուր բնակչության շրջանում և 2-րդը ըստ SAT քննությունների արդյունքների ։ 2004 թվականին Mensa-ը բուլղարացի Դանիելա Սիմիդչիևային ճանաչեց որպես աշխարհի ամենաբարձր IQ մակարդակ ունեցող անձնավորություն` արդյունքը 200 միավոր   ։
Բուլղարացի գիտնականները մի շարք ակնառու հայտնագործություններ են կատարել. Բուլղարական ծագմամբ ամերիկացի ինժեներ Պետր Պետրովը ներկայացրել է էլեկտրոնային ժամացույցի նախատիպը, քիմիկոս Դիմիտար Պասկովը սպիտակ ձնծաղիկից անջատել է գալանտամին, ֆիզիկոս Իվան Ստրանսկին մշակել է բյուրեղների առաջացման և աճի մոլեկուլային-կինետիկ տեսությունը, իսկ Տիեզերական հետազոտությունների և տեխնոլոգիայի Բուլղարիայի ինստիտուտը ներկայացրել է տիեզերական ջերմոցի նմուշ  ։ Բացի այդ, Բուլղարիան զբաղվում է Անտարկտիկայի հետազոտություններով՝ «Բուլղարիա -1300» արհեստական արբանյակի և Սբ. Կլեմենտ Օհրիդսկու անվան գործող մշտական տիեզերակայանի շահագործման շնորհիվ․ հետազոտություններն իրականացվում են մայրցամաքի վրա կլիմայի գլոբալ տաքացման ազդեցության և կենսաբանական տեսակների բազմազանության ոլորտներում ։
Ինֆորմատիկա և ռոբոտաշինություն
Ինֆորմատիկան համարվում է բուլղարական գիտության ամենաառաջատար ոլորտներից մեկը։ Ամերիկացի գիտնական Ջոն Աթանասովը, բուլղարացի արտագաղթողի որդին, համարվում է առաջին էլեկտրոնային համակարգչի գյուտարարը։ Բայց նույնիսկ Վարշավայի պայմանագրի կազմակերպությունում Բուլղարիայի դերը համակարգչային գիտություններում համեմատելի էր Սիլիկոնային հովտի դերի հետ ԱՄՆ-ում համակարգչային գիտությունների համար։ Հենց Ներքին գործերի վարչությունում էր, որ Բուլղարիան դարձավ բարձր տեխնոլոգիաների (այդ թվում՝ նանոտեխնոլոգիա) ոլորտում հետազոտությունների առաջատար կենտրոն՝ սկսելով արտադրել առաջին անհատական համակարգիչները։ 1963 թվականին թողարկվեց բուլղարական «Վիտոշա» առաջին համակարգիչը, իսկ 1980-ական թվականների սկզբին թողարկվել է «Պրավեց -8» համակարգիչների շարքը։ Համաձայն Brainbench առցանց քննությունների ընկերության՝ Բուլղարիան ՏՏ ոլորտի մասնագետների թվով 1-ին տեղում է Եվրոպայում և 8-րդը աշխարհում՝ ՏՀՏ մասնագետների թվով՝ գերազանցելով ամենամեծ բնակչություն ունեցող երկրներին ։
2009 թվականին Բուլղարիան դարձավ Կենտրոնական և Արևելյան Եվրոպայի առաջին երկիրը Ռուսաստանից հետո, որը հայտարարեց իր նանոտեխնոլոգիայի հետազոտական կենտրոն կառուցելու մտադրության մասին։ Բուլղարիայի կառավարությունը պայմանագիր է կնքել IBM- ի հետ՝ հույս ունենալով օգտվել IBM- ի փորձից և հնարավորություն ընձեռել զարգացնել նոր տեխնոլոգիաներ և գյուտերի արտոնագրեր գրանցել։ Այս համաձայնագիրը դարձել է IBM- ի առաջին համաձայնագիրը պետության և նրա առաջատար հետազոտական կազմակերպությունների հետ։ Սակայն ֆինանսական ճգնաժամի պատճառով նախագիծը փակվել է։ Այնուամենայնիվ, արտասահմանյան ընկերությունները համագործակցում են Բուլղարիայի հետ. 2006 թվականին Սոֆիայում բացվեց Hewlett-Packard գլոբալ սպասարկման կենտրոնը Եվրոպայի, Մերձավոր Արևելքի և Աֆրիկայի համար, իսկ մեկ տարի առաջ SAP-ը կառուցել է երկու հետազոտական լաբորատորիա Բուլղարիայում զարգացնել Java Application Server, Composite Application Framework և NetWeaver: Բուլղարիայում ավտոմոբիլային արդյունաբերությունը նույնպես զարգացած է. արտադրվում են Univers, Raven R1, Reus և Wildcat (12B ընկերություն) մեքենաների մոդելներ։
Ներկայումս բուլղարացի գիտնական Կոյչո Միտևի կողմից մշակվում է խոսքի ճանաչման և թարգմանության նորարարական մեթոդ։ Նա պնդում է, որ տասական թվերի համակարգը թույլ է տալիս վերարտադրել մարդու կողմից արտասանվող ցանկացած հնչյուն, և հենց այս սկզբունքի վրա է հիմնված նրա գյուտը. դա միկրոչիպ է, որը կարող է արձանագրել մարդու կողմից արտասանված խոսքը, թվայնացնել այն, ինքնաբերաբար թարգմանել ասվածը սահմանված լեզվով և այնուհետև վերարտադրել այս թարգմանությունը նույն խոսող մարդու ձայնով ։
Տիեզերագնացություն
Բուլղարիան դարձել է աշխարհում վեցերորդ երկիրը, որը մարդ է ուղարկել տիեզերք։ 1979 թվականին Գեորգի Իվանովը տիեզերք է մեկնել «Սոյուզ -33» տիեզերանավով, իսկ 1988 թվականին Ալեքսանդր Ալեքսանդրովն անցկացրել է առաջին փորձը «Միր» ուղեծրային կայանի վրա ։ Բացի այդ, Բուլղարիան մեծ թվով հետազոտական սարքավորումներ է արտադրել սովետական տիեզերական ծրագրի համար և մասնակցել լուսնի արհեստական արբանյակ՝ հնդկական «Չանդրայան -1» արձակմանը։ 1981 թվականին այն մշակել է «Ինտերկոսմոս-Բուլղարիա -1300» արհեստական արբանյակը, որը բևեռային ուղեծիր էր դուրս եկել խորհրդային «Վոստոկ -2Մ» հրթիռ-կրիչ մեքենայի միջոցով։ Արբանյակի քաշը 1500 կգ է, և այն շարունակում է աշխատել՝ տեղեկություններ հավաքելով Բուլղարիայի գիտությունների ակադեմիայի համար ։ Բուլղարական տիեզերական գործակալությունը հայտարարել է նաև «Բալկանսատ» արբանյակի մշակման մեկնարկի մասին 2010 թվականին։ Բուլղարիան ունի երկու խոշորագույն աստղադիտարան՝ Ռոժենյան, որը ամենամեծն է Հարավարևելյան Եվրոպայում, և Բելոգրադչիկյան՝ երեք աստղադիտակով։ Երկուսն էլ ներգրավված են կրթական և հետազոտական գործունեության մեջ, ինչպես ավելի փոքր աստղադիտական պլանետարիումները։ Գիտնականների մի խումբ աստղագետ Գեորգի Մանդուշևի գլխավորությամբ հայտնաբերել է տիեզերքի ամենամեծ էկզոմոլորակներից մեկը՝ TrES-4 A b ։
Ասեն Յորդանովը (1896-1967), բուլղարական օդագնացության հիմնադիր, աշխատել է որպես օդաչու, ինժեներ և գյուտարար, ինչպես նաև նպաստել ամերիկյան ավիացիայի զարգացմանը։ Նա նշանակալի դերակատարում ունի ԱՄՆ ավիացիայի (ռմբակոծիչների և կրիչների վրա հիմնված ինքնաթիռների) զարգացման գործում, և 1915 թվականին ստեղծել է բուլղարական առաջին՝ «Դիպլան Յորդանով -1» ինքնաթիռը ։ Մեկ այլ բուլղարացի գյուտարար՝ Պետր Պետրովը, աշխատում էր ՆԱՍԱ-ում և 1970 թվականին ներկայացրել է էլեկտրոնային ժամացույցի առաջին նախագիծը ։ Այս պնդումը, սակայն, վիճարկվում է մի խումբ գիտնականների կողմից, որոնք էլեկտրոնային ժամացույցի ստեղծումը վերագրում են Յոշիրո Նակամացուին, 1953 թվականին ։ Վերջապես, Բուլղարիայի ռազմաօդային ուժերի կապիտան Սիմեոն Պետրովը ստեղծել է աշխարհում առաջին օդային ռումբը, որի դիզայնը ներառում էր X- աձև կայունացնող պոչ և դետոնատոր, որը սկսում է գործել բախման արդյունքում։ Աշխարհում ստեղծված օդային ռումբերի մեծ մասը հիմնված է հենց «Պետրով» ավիացիոն ռումբի նախագծի վրա։ Հենց Բուլղարիան էր, որ առաջին անգամ օդային ռումբերը սպառազինության մեջ կիրառեց և օգտագործեց դրանք արդեն Առաջին Բալկանյան պատերազմում ։
Մաթեմատիկա և ֆիզիկա
Բուլղարիան ունի նաև ուժեղ մաթեմատիկական դպրոց։ 2003 թվականին Տոկիոյում անցկացված Մաթեմատիկական միջազգային օլիմպիադային մասնակցել են 82 երկիր, և Բուլղարիան սենսացիոն կերպով գրավել է առաջին տեղը՝ հաղթելով Չինաստանի (2-րդ տեղ), ԱՄՆ-ի (3-րդ տեղ) և Ռուսաստանի (4-րդ տեղ) հավաքականներին, որոնց բնակչությունը գերազանցում է Բուլղարիային համապատասխանաբար 184, 39 և 18 անգամ։ Ավելին, Բուլղարիայի բոլոր վեց ներկայացուցիչները Օլիմպիական խաղերում նվաճել են ոսկե մեդալներ, ինչը տեղի է ունեցել միջազգային մաթեմատիկական օլիմպիադայի պատմության մեջ ընդամենը չորս անգամ, և Բուլղարիան դարձել է բնակչության թվով ամենափոքր երկիրը, ով հաղթել է Օլիմպիադան։
Իվան Ստրանսկին և Գեորգի Նաձակովը համարվում են ականավոր բուլղարացի ֆիզիկոսներ։ Ստրանսկին մշակել է բյուրեղների առաջացման և աճի մոլեկուլային-կինետիկ տեսությունը, և բյուրեղների կառուցվածքի և վարքի վերաբերյալ նրա աշխատանքի արդյունքները լայն գործնական կիրառություն են գտել ֆիզիկական քիմիայում, մետաղագործության և հանքարդյունաբերության մեջ։ Նաձակովը հայտնի է դարձել ֆոտոէլեկտրական էֆեկտով և ֆոտոէլեկտրացանցերի հայտնաբերմամբ իր փորձերով, որոնք լայնորեն օգտագործվում են պատճենահանման սարքերում։ 2007 թվականի դրությամբ ավելի քան 90 բուլղարացի գիտնականներ մասնակցում էին CERN- ի գործունեությանը, նրանցից մոտ 30-ը ներգրավված էին Մեծ հադրոնային բախիչի հետ աշխատանքներում ։
Անտարկտիկայի ուսումնասիրություն
Սուրբ Կիպրոսյան գագաթը Գրինվիչ կղզում, Հարավային Շեթլենդյան կղզիներ
1988 թվականին Բուլղարիան սկսել է իր հետազոտությունը Անտարկտիդայում։ Սկզբում անհաջող վայրէջքի փորձ կատարվեց Վոստոկ հրվանդանի վրա (Ալեքսանդր I երկրի հյուսիսարևմտյան ծայրագույն կետ), բայց հետո, 1988 թվականի ապրիլի 26-ից մինչև 29-ը Լիվինգսթոն կղզում կառուցվեց երկու բարաք չորս հոգուց կազմված արշավախմբի կողմից, ովքեր եկել էին «Միխայիլ Սոմով» խորհրդային գիտական նավով։ 1993 թվականի դեկտեմբերի 11-ին ենթակառուցվածքային օբյեկտները վերափոխվեցին Անտարկտիկայի մշտական «Սբ. Կլիմենտ Օհրիդսկի» կայանի։ 1996 թվականին և 1998 թվականին հաջողությամբ ավարտվեց բազայում նոր շենքի կառուցման ծրագիրը։
2009 թվականին Բուլղարիայի Անտարկտիկայի արշավախմբի արդյունքներն օգնեցին կազմել Հարավային Շետլանդյան կղզիների կղզեխմբի Գրինվիչ, Սնոու, Ռոբերտ և Սմիթ կղզիների մանրամասն տեղագրական քարտեզները։
Ծանոթագրություններ
Կատեգորիա:Գիտությունը Բուլղարիայում Կատեգորիա:Տեխնոլոգիա Կատեգորիա:Գիտություն
Լա Շապել Օտ Գրյու
Լա Շապել Օտ Գրյու (La Chapelle-Haute-Grue), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 45 մարդ, բնակչության խտությունը` 15.41 մարդ/կմ²։ Բնակավայրը զբաղեցնում է 2.92 կմ² տարածք։
2016 թվականի հունվարից Սենտ Ֆուա դը Մոնգոմերի, Լա Բրևիեռ և Սեն Ժերմեն դը Մոնգոմերի համայնքների հետ միասին հանդիսանում է Վալ դը Վի համայնքի մաս։
Աշխարհագրություն
Գտնվում է Փարիզ քաղաքից 165 կմ արևմուտք, Կան քաղաքից` 45 կմ հարավ-արևելք։
Բնակչություն
Բնակչության քանակը ըստ տարիների
Արտուրո Բրիսիո Կարտեր
Արտուրո Բրիսիո Կարտեր (Arturo Brizio Carter, ), մեքսիկացի նախկին ֆուտբոլային մրցավար։ Վարել է երեքական հանդիպումներ աշխարհի առաջնության 1994 և 1998 թթ. խաղարկություններում։ Այդ վեց հանդիպումների ժամանակ ցույց է տվել 29 դեղին և 7 կարմիր քարտ, ինչն այս պահին ռեկորդ է հանդիսանում։
Լա Շապել Օտ Գրյու
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 27 աշխատունակ (15-64 տարեկան) բնակիչ, որոնցից ակտիվ էին 23-ը, իսկ ոչ ակտիվները` 4։ Ակտիվության ցուցանիշը կազմում է 85,2 %։ 23 աշխատունակ մարդկանցից աշխատել է 22 անձ (13 տղամարդ և 9 կին)։ Գործազուրկ են եղել 1 անձ (0 տղամարդ և 1 կին)։ 4 անաշխատունակներից 1-ը եղել են աշակերտներ կամ ուսանողներ, 2-ը` թոշակառուներ, իսկ 1-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Չիմոնե
Չիմոնե (Cimone), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 621 մարդ (2008), բնակչության խտություն՝ 69 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 38060։ Հեռախոսային կոդ՝ 0461։
Չիմոնեն սահմանակից է Տրենտո, Գարնիգա Տերմե, Կավեդինե, Ալդենո, Վիլլա Լագարինա և Պոմարոլո համայնքներին։
Սենթ Ռոխը համարվում է բնակավայրի հովանավորը։
Ժողովրդագրություն
Բնակչություն
Լիլի Բուլանժե
Լիլի Բուլանժե (Lili Boulanger, ), ֆրանսիացի կոմպոզիտոր, Նադիա Բուլանժեի քույրը։
Չիմոնե
Ծանոթագրություններ
Կատեգորիա:Իտալիայի բնակավայրեր
Լիլի Բուլանժե
Կենսագրություն
Լիլի Բուլանժեն ծնվել է 1893 թվականի օգոստոսի 21-ին Փարիզում։
Մեծացել է երաժշտական ընտանիքում, հայրը կոմպոզիտոր էր, վոկալի ուսուցիչ Փարիզի կոնսերվատորիայում։ Մայրը՝ երգչուհի Ռաիսա Միշեցկայան, ծնվել է Ռուսական կայսրության Սանկտ Պետերբուրգ քաղաքում։ Նրա պապիկը՝ Ֆրեդերիկ Բուլանժեն, հայտնի թավջութակահար էր, իսկ տատիկը՝ Ջուլիետան, երգչուհի։
Լիլիի տաղանդը դրսևորվել է երկու տարեկանում, երբ նրանց ընտանիքի ընկեր Գաբրիել Ֆորեն, իսկ հետո՝ նրա ուսուցիչներից մեկը հայտնաբերեց, որ նա ունի կատարյալ լսողություն։ Ծնողները խրախուսում էին իրենց աղջկա երաժշտական կրթությունը։ Միչև հինգ տարեկանը Լիլին ուղեկցում էր իր տասամյա քրոջը՝ Նադիային, Փարիզյան կոնսերվատորիայի դասերին։ Դրանից հետո նա ուսումնասիրել է երաժշտության տեսություն և սկսել սովորել երգեհոն նվագել Լուի Վերնի մոտ։
Լիլին վեց տարեկանում սովորել է կարդալ նոտաները՝ ավելի շուտ, քան տառերը։ Դաշնամուրի առաջին դասերը նա յուրացրել է Գաբրիել Ֆորեի մոտ։ Քանի որ աղջիկը վատառողջ էր, սովորում էր տանը։ Նրա վաղ աշխատանքներից պահպանվել է միայն մի-մաժոր «Վալսը» (1906)։ Նա նաև երգում էր և նվագում ջութակ, թավջութակ և քնար։ Նրա ուսուցիչներից էին նաև Մարսել Տուրնեն և Ալֆոնս Հասելմանսը։
1909 Լիլի Բուլանժեն ընդունվել է Փարիզյան կոնսերվատորիա։ 1913 թվականին նա դարձել է առաջին կինը, որն արժանացել է Հռոմի մեծ մրցանակի «Ֆաուստ և Ելենա» կանտատի համար։ Նույն թվականի նոյեմբերին Շատլե թատրոնում հաջողությամբ կայացել է ստեղծագործության պրեմիերան, իսկ Ելիսեյան պալատում կոմպոզիտորին ընդունել է Ֆրանսիայի նախագահ Ռայմոն Պուանկարեն։
1914 թվականին Բուլանժեն որպես Հռոմեական մրցանակի դափնեկիր չորս ամիս անցկացրել է Հռոմում՝ Մեդիչի ամառանոցում։ Ճանպարհորդությունը կիսատ է մնացել Առաջին համաշխարհային պատերազմի պատճառով։
Լիլի Բուլանժեն մահացել է անժամանակ աղիքային հիվանդության պատճառով, որն այդ ժամանակ կոչվում էր Կրոնի հիվանդություն։ Հուղարկավորվել է Մոնմարտրի գերեզմանատանը։
Ստեղծագործություն
Հեղինակել է գործիքային, վոկալային, երգչախմբային և հոգևոր երգեր։ Գրել է երգեր Մյուսսեի, Մետերլինկի, Լըկոնտ դը Լիլի, Սամենի, Ժամմի բանաստեղծությունների հիման վրա։ Անավարտ է թողել «Արքայադուստր Մալեն» օպերան (հիմնված Մետերլինկի համանուն պիեսի վրա)։ Լիլի Բուլանժեի աշխատանքները ձայնագրել են դիրիժորներ Նադիա Բուլանժեն, Ջոն Էլիոթ Գարդիները, Իգոր Մարկևիչը և այլք։
Ճանաչում
Լիլի Բուլանժեի աշխատանքները կատարվում են հանրահայտ դերասանների և կոլեկտիվների կողմից, այդ թվում՝ Լամուրե նվագախումբ, Մոնտերվերդի երգչախումբ, Բի-բի-սի ֆիլհարմոնիկ նվագախումբ, Լոնդոնյան ֆիլհարմոնիկ նվագախումբ (դիրիժոր՝ Ջոն Էլիոթ Գարդիներ)։ Շնորհվում է Լիլի Բուլանժե մրցանակ։
Լա Պոբլա դե Վալբոնա (քաղաք)
Լա Պոբլա դե Վալբոնա (Puebla de Vallbona, La Pobla de Vallbona), քաղաք և համայնք Իսպանիայում, մտնում է Վալենսիա մարզի մեջ, որն էլ իր հերթին մտնում է Վալենսիա ինքնավար համայնքի մեջ։ Համայնքը մտնում է Կամպո-դե-Տուրիա շրջանի կազմի մեջ։ Տարածքը՝ 33,1 կմ2։ Բնակչությունը՝ 21111 (2010 թվականին)։ Վարչական կենտրոնից հեռավորությունը 5 կմ։
Լիլի Բուլանժե
Ճանաչում
Երգահանի անունով է կոչվել Լիլիթ աստղակերպը։
Արտաքին հղումներ
Կատեգորիա:Ֆրանսիացի կոմպոզիտորներ Կատեգորիա:Կին երաժիշտներ
Արիստակես Աջաբյան
Արիստակես Մարտիրոսի Աջաբյան, բուսաբան-ընտրասերումնաբան։ Գյուղատնտեսական գիտությունների դոկտոր (1971 թվական), պրոֆեսոր (1986 թվական)։
Կենսագրություն
Ավարտել է Կիրովաբադի գղտնտեսական ինստուտում (1939 թվականին)։ 1956–1987 թվականներին՝ ՀԽՍՀ Երկրագործության Գիտահետազոտական ինստիտուտի (այժմ՝ գիտական կենտրոն) խոտաբույսերի ընտրասերման խմբիղեկավար։ Աշխատանքները վերաբերում են բակլազգի և դաշտավլուկ ազգի խոտաբույսերի ծաղկման, բեղմնավորման, արտաքին պայմանների ազդեցության, շրջանացված սորտերի մշակման տեխնոլոգիայի խնդիրներին։ Բամբակենու «Ա–514», առվույտի «Հայկական», կորնգանի «Զանգեզուրի–82» սորտերի հեղինակն է։
Կատեգորիա:Գյուղատնտեսական գիտությունների դոկտորներ Կատեգորիա:Հայ գիտնականներ
Աշխեն Արիստակյանի լուսանկարչական տուն
Աշխեն Արիստակյանի լուսանկարչական տունը 19-րդ դարի վերջին - 20-րդ դարի սկզբին Բաքվում գործող լուսանկարչական տներից մեկը։
Լուսանկարչական տան ղեկավարը եղել է Աշխեն Հովհաննեսի Արիստակյանը, ով ստացել է գործունեության թույլատվություն 1898 թվականին։ Լուսանկարչատունը գտնվել է Գուբերնսկայա փողոց 6 հասցեում։ Արիստակյանը ազգությամբ հայ էր՝ Բաքվում գործող ազգությամբ հայ բազմաթիվ լուսանկարիչներից մեկը։
Վանք (Կարկառի գավառ)
Վանք, գյուղ Արևմտյան Հայաստանում, Խարբերդի վիլայեթի Կարկառի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Կարկառի շրջանի համայնքներ Կատեգորիա:Թուրքիայի գյուղեր Կատեգորիա:Ադըյամանի մարզի բնակավայրեր
Ռաուֆ Աբդուլլաև
Ռաուֆ Ջանբախըշ օղլի Աբդուլլաև (Rauf Canbaxış oğlu Abdullayev, ), ադրբեջանցի դիրիժոր, Ադրբեջանի պետական ակադեմիական ֆիլհարմոնիայի սիմֆոնիկ նվագախմբի դիրիժոր, պրոֆեսոր, Ադրբեջանի ժողովրդական արտիստ (1982), «Պետական մրցանակի», «Փառք»ի շքանշանի, «Անկախության» շքանշանի դափնեկիր, «Ոսկե Սոսի» միջազգային մրցանակի դափնեկիր (2018) :
Կենսագրություն
Ռաուֆ Աբդուլլաևը ծնվել է 1937 թվականին։ Ռաուֆ Աբդուլլաևի ընտանիքը Գուբադլիի շրջանից է։ 1959 թվականին ավարտել է Հաջիբեկովի անվան Ադրբեջանի պետական կոնսերվատորիան։ 1965 թվականին ավարտել է Լենինգրադի պետական կոնսերվատորիան ։
1965-1984 թվականներին աշխատել է որպես Ադրբեջանի Օպերայի և բալետի պետական թատրոնի դիրիժոր։ 1984 թվականից եղել է Ադրբեջանի պետական սիմֆոնիկ նվագախմբի գեղարվեստական ղեկավար և հինգ դիրիժոր։ 1991-1994 թվականներին աշխատել է որպես Անկարայի Օպերայի և բալետի պետական թատրոնի գեղարվեստական ղեկավար և հինգ դիրիժոր։ Մասնակցել է բազմաթիվ խոշոր միջազգային երաժշտական փառատոների և նախագծերի ։
Ծանոթագրություններ
Կատեգորիա:Ադրբեջանցի դիրիժորներ Կատեգորիա:Սանկտ Պետերբուրգի կոնսերվատորիայի շրջանավարտներ Կատեգորիա:Ադրբեջանական ԽՍՀ ժողովրդական արտիստներ Կատեգորիա:Պատվո շքանշանի ասպետներ (Ռուսաստան)
Ջիբիլլու
Նույն անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։
Պատմություն
1959 թվականից հետո գյուղը լքվել է։ Բնակիչները տեղափոխվել են շրջանի մյուս գյուղերը։
Բնակչություն
Բնակիչները հայեր էին։
Ջիբիլլուի ազգաբնակչության փոփոխությունը.
Տնտեսություն
Բնակչության հիմնական զբաղմունքը անասնապահությունն ու երկրագործությունն էր ։
Արտաքին հղումներ
Կատեգորիա:Արևելյան Հայաստանի գյուղեր
Կարմիր փուչիկ
Սյուժեն
Ֆիլմի դեպքերը տեղի են ունենում Փարիզի Մենիլմոնտան թաղամասում։ Տղան (որի դերը կատարում էր Պասկալ Լամորիսը` ռեժիսորի որդին) դպրոցի ճանապարհին գտնում է սյունից կապված մեծ կարմիր փուչիկ։ Նա արձակում է փուչիկը, այն տանում է դպրոց, խնդրում է ծառայողին պահել փուչիկը դասերի ընթացքում, դրանից հետո վերադառնում է տուն, որտեղ մայրը վերցնում և պատուհանից բաց է թողնում փուչիկը։ Տղան նկատում է, որ փուչիկը թռչելու փոխարեն մնում է տղայի պատուհանի մոտ և առավոտյան ինքնուրույն հետևում է նրան դպրոց գնալիս։ Այսպիսով փուչիկը դառնում է տղայի ընկերը և հետևում է նրան փողոցներում։ Այսպես, դասերի ժամանակ փուչիկը սպասում է պատուհանի արտաքին կողմում, ինչի համար նրան դուրս են հանում դասից և փակում են հատուկ տարածքում։ Հետո նրան փուչիկի հետ հանում են եկեղեցական ծառայությունից։ Փողոցում տղան հանդիպում է մի աղջկա, որը կրում էր կապույտ փուչիկ, և կարմիր փուչիկը գրեթե գնում էր կապույտի հետևից, բայց ամեն դեպքում որոշում է մնալ։ Ֆիլմի վերջում տղային և փուչիկին հետապնդում են փողոցային տղաների ավազակախումբը։ Եվ վերջապես նրանց հաջողվում է վերցնել փուչիկը և պարսատիկից կրակել փուչիկի վրա։ Դրանից հետո Փարիզի բոլոր փուչիկները բարձրանում են օդ, թռչում են տղայի մոտ և բարձրացնում են նրան վեր։ Վերջաբանում փուչիկներով կապված նա թռչում է քաղաքի վրայով։
Փարիզը ֆիլմում
Փողոցային մի քանի տեսարան ունեն փաստավավերագրական արժեք։ Դրանցից մեկը` տեսարան է քաղաքային, բաց հարթակով ավտոբուսում, որից երևում են փողոցային կյանքի մանրամասներ։
Արվեստում
«Սառցադաշտ և ջութակ» կարճամետրաժ ֆիլմի (որը համարվում է Անդրեյ Տարկավսկովի դիպլոմային աշխատանքը) օպերատր Յուսոֆի կարծիքով, այդ ֆիլմի պատմության ծնունդը կապված է Լամորիսի ֆիլմի հետ։ «Կարմիր փուչիկի» շարժառիթը երևում է նաև Ա. Կոնչալովսկու «Տղան և աղավնին» դիպլոմային աշխատանքում ։ Էլդար Ռիզանովը ասել է, որ Լամորիսի այդ ֆիլմը իր համար անմոռանալի էր և անդրադարցել է իր ստեղծագործական գործունեությանը. «Նա ուշադրություն էր գրավում ներթափանցած նրբությամբ, պոեզիայով, հիասքանչ ֆլերայով, անկրկնելի աուրայով» ։
2007 թվականին Խոու Սյաո-Սենը Ժուլյետ Բինոշի հետ նկարեց «Կարմիր փուչիկի ճանապարհորդությունը» (Le voyage du ballon rouge) լիամետրաժ ֆիլմը Լամորիսի ֆիլմի հիման վրա։ Այն պատմում է Փարիզում սովորող չինացի ուսանողի կյանքի մասին։
Արտաքին հղումներ
Կատեգորիա:Ֆիլմեր Փարիզի մասին Կատեգորիա:Ֆրանսիական ֆիլմեր Կատեգորիա:1956 ֆիլմեր Կատեգորիա:Ֆրանսերեն ֆիլմեր
Ռեգինա Զբարսկայա
Ռեգինա Նիկոլաևնա Զբարսկայա (Регина Николаевна Збарская, օրիորդական ազգանունը՝ Կոլեսնիկովա Колесникова, ), խորհրդային մոդել, համաշխարհային հռչակի է արժանացել 1960-ական թվականների սկզբին։ Մեծ ժողովրդականություն է ձեռք բերել Փարիզում, որտեղ նրան անվանել են «Կրեմլի ամենագեղեցիկ զենքը», իսկ հետագայում սկսել են կոչել «խորհրդային Սոֆի Լորեն» ։
Կենսագրություն
1953 թվականին տասնյոթամյա Ռեգինա Կոլեսնիկովան մեկնել է Մոսկվա և ընդունվել ՎԳԻԿ-ի տնտեսագիտության ֆակուլտետ։ Ուսման ընթացքում նա սկսել է հայտնվել «բոհեմական» երեկույթներում, որտեղ մի անգամ նրան նկատել է նորաձևության դիզայներ Վերա Արալովան։ Հենց այս հանդիպումից էլ սկսվել է Կոլեսնիկովայի մոդելային կարիերան։ Ֆրանսիական «Paris Match» ամսագիրը նրան անվանել է «Կրեմլի ամենագեղեցիկ զենքը» ։ Իսկ երբ Վյաչեսլավ Զայցևը Զբարսկայայի սանրվածքը ձևավորել է պաժի նմանությամբ և ստեղծել «իտալացի գեղեցկուհու» կերպար, Զբարսկայային արևմտյան մամուլում կոչել են «խորհրդային Սոֆի Լորեն ։
1958 թվականին նկարահանվել է «Նավաստին «Գիսաստղից» ֆիլմում՝ հանդես գալով իտալացի երգչուհի Սիլվաննայի դերում (լուսագրերում նշվել է որպես Ռ. Կոլեսնիկովա )։
Անձնական կյանք
Խորհրդային անլեգալ հետախույզ Վիտալի Շլիկովը հարցազրույցում պնդել է, որ ինքը մեկ տարի ապրել է Զբարսկայայի հետ նրա բնակարանում այն ժամանակ, երբ նա դեռ պաշտոնապես ամուսնացած էր, բայց այլևս չէր ապրում իր ամուսնու հետ։ Հենց այդ ժամանակահատվածում է տեղի ունեցել Զբարսկայայի ինքնասպանության փորձերից մեկը, երբ նա մատնահարդարման մկրատով իր մարմնի վրա կտրվածքներ է արել։ Որպես ինքնասպանության փորձի գլխավոր պատճառը Շլիկովը նշել է սաստիկ սթրեսը որն սկսվել է Պետական անվտանգության կոմիտեի աշխատակիցների կողմից շանտաժի միջոցով մոդելին հավաքագրելու փորձից հետո։ Իր հուշերում նա կտրականապես մերժել է տարբեր աղբյուրներում հանդիպող այն ենթադրությունները, թե Զբարսկայան աշխատել է ՊԱԿ-ում՝ օգնելով տարբեր միջոցներով հավաքել այդ գերատեսչության համար անհրաժեշտ տվյալները ։
Հիվանդանոցից դուրս գալով՝ Զբարսկայան մոդելների տան փոխտնօրեն Ելենա Ստեպանովնա Վորոբեյի օգնությամբ վերադարձել է բեմ։ Նա սկսել է հանդիպել երիտասարդ հարավսլավացի լրագրողի հետ, որն օգտագործեց նրան համբավի հասնելու համար։ Շուտով նրա հեղինակությամբ լույս է տեսել «Հարյուր գիշեր Ռեգինա Զբարսկայայի հետ» գերմաներեն գիրքը, որտեղ նկարագրվում են էրոտիկ տեսարաններ, ինչպես նաև տեղեկություններ կան Զբարսկայայի՝ Կենտկոմի անդամների հետ իբր ունեցած կապերի և այլ մանեկենուհիների դեմ կատարած ամբաստանությունների մասին ։
Մահ
Քաղաքական սկանդալից հետո Զբարսկայան երեք անգամ փորձել է ինքնասպան լինել, և երրորդ փորձի արդյունքում նա մահացել է քնաբերներից թունավորվելով 1987 թվականի նոյեմբերին 52 տարեկան հասակում։
Կա նաև վարկած, որ Ռեգինա Զբարսկայան մահացել է տանը, այլ ոչ թե հիվանդանոցում։ Ըստ այդ վարկածի՝ նրան մահացած են գտել բնակարանում՝ հեռախոսը ձեռքին։ Մոդելների տանը նրա հետ աշխատած անձինք ներկա չեն գտնվել նրա հուղարկավորությանը, մարմինը դիակիզվել է։ Նրա մահվան հանգամանքները մնում են չպարզաբանված, իսկ թաղման վայրը՝ անհայտ ։ Վարկածներից մեկի համաձայն՝ նրան թաղել են Վոլոգդայում՝ հոր և մորաքրոջ կողքին։
Արտաքին հղումներ
Կատեգորիա:Ռուս մոդելներ Կատեգորիա:Խորհրդային դերասանուհիներ Կատեգորիա:Դեղերի չարաշահումից մահացածներ Կատեգորիա:Մոդելներ այբբենական կարգով
Ենթաձայն
․
Կատեգորիա:Երգեցողություն
Իշթվան
Իշթվան (հունգարերեն` István), հունգարական արական անուն, համապատասխանում է հայկական Ստեփան անվանը։
Ծանոթագրություններ
Կատեգորիա:Անուններ
Չիմեգո
Չիմեգո (Cimego), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 417 մարդ (2008), բնակչության խտություն՝ 41 մարդ/կմ²։ Զբաղեցնում է 10 կմ² մակերես։ Փոստային ինդեքս՝ 38010։ Հեռախոսային կոդ՝ 0465։
Կոմունայի հովանավորն է Սուրբ Մարտին Տուրսկին։ Տոնը նշվում է նոյեմբերի 11-ին։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
The Cure
The Cure, բրիտանական ռոք խումբ, որ ձևավորվել է Անգլիայի Քրոուլի բնակավայրում (Crawley) 1976 թվականին։ Գոյության ընթացքում խմբի կազմը մեկ անգամ չէ, որ փոփոխության է ենթարկվել, նրա միակ անփոփոխ մասնակիցը մնում է մենակատար, վոկալիստ, կիթառահար և երգերի հեղինակ Ռոբերտ Սմիթը։